Kaupunginmuseo toimi Hatanpään kartanossa 1970–1990-luvuilla.
**Tampereen kaupunginmuseo** oli Tampereen kaupungin ylläpitämä kulttuurihistoriallinen museo, joka sijaitsi Hatanpään alueella. Museo perustettiin Hämeen museoseuran aloitteesta, samassa yhteydessä kun Tampereelle vuonna 1969 luotiin kunnallinen museotoimi. Hatanpään kartanon päärakennus remontoitiin 1969–1970 ja muutettiin kaupunginmuseoksi. Museo avattiin yleisölle 1. lokakuuta 1970.

Kaupunginmuseon näyttelytoiminta perustui pitkälti Hämeen museoseuran kaupunkihistoriallisiin kokoelmiin. Tampereen kaupungin historiaa käsittelevän osaston lisäksi museossa oli näytteillä erilaisia tyylisisustuksia 1700-luvun lopulta 1930-luvulle. Vanhempia tyylisuuntia, alueen esihistoriaa ja talonpoikaiskulttuuria esiteltiin puolestaan Hämeen museossa.

Kaupunginmuseon oma tallennustyö keskittyi etupäässä aineistoon, joka liittyi Tampereen kulttuurihistoriaan ja tamperelaisten elämänpiiriin. Käytännön syistä se keräsi lähinnä pieniä esineitä, sillä säilytystilat olivat ahtaat. Museotoimeen kuului kaupunginmuseon lisäksi Hämeen museo, Suomen koulumuseo, Tampereen teknillinen museo ja Tampereen luonnontieteellinen museo. Niiden kokoelmia hoidettiin ja kartutettiin keskitetysti, joten kaupunginmuseolla oli käytäntönä ohjata tilaa vievät esineet teknillisen museon kokoelmiin.

Teknillinen museo kärsi pahoja vaurioita tulipalossa 1989, mikä pakotti kaupungin järjestelemään museotoimintaansa uudelleen. Samoihin aikoihin Tampellan tyhjeneville tehdasrakennuksille etsittiin uutta käyttöä. Museotoimi päätti rakentaa sinne nykyaikaisen museokeskuksen. Vuonna 1993 se luopui Hatanpään kartanosta. Kaupunginmuseo suljettiin, ja sen kokoelma siirtyi osaksi uutta museokeskusta. Vapriikki avautui yleisölle syksyllä 1996.

Lähteet
-------

1. 1 2  Tampereen historiallisten museoiden kokoelmapoliittinen ohjelma 2016 (PDF)  s. 19 ja liite "Kokoelmien historia". Tampere:  Vapriikki.  Arkistoitu 14.10.2018. Viitattu 16.6.2019.
2. ↑  *Tampereen kantakaupungin rakennuskulttuuri 1998*, s. 211. Tampere: Tampereen kaupungin kaavoitusyksikkö, 1998. ISBN 951-609-076-1.
3. ↑  Hatanpään alue *Rakennettu kulttuuriympäristö: valtakunnallisesti merkittävät kulttuurihistorialliset ympäristöt 1993*. Helsinki:  Museovirasto. Viitattu 14.10.2018.
4. ↑  Palo-oja, Ritva & Tirkkonen, Erik: Mitä olisi tehtävä museoiden toiminnan tehostamiseksi? Kunnallisen museotoiminnan aika. – Ritva Palo-oja (toim.) *Hämeen museon historia*, s. 134. Tampere: Tampereen museot, 2016. ISBN 978-951-609-796-4.
5. 1 2  *Tampereen historiallisten museoiden kokoelmapoliittinen ohjelma 2016*, liite "Kokoelmien historia".
6. ↑  Palo-oja & Tirkkonen 2016, s. 130–131, 134, 142–143.
7. ↑  Saloniemi, Marjo-Riitta: Vapriikki täyttää 20 vuotta  14.10.2016. Tampere:  Vapriikki.  Arkistoitu 16.1.2021. Viitattu 14.10.2018.
8. ↑  Museopalvelut  24.1.2017. Tampere:  Tampereen kaupunki. Viitattu 14.10.2018.


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Tampereen kaupunginmuseo (Q61936465)ohje |
| --- |
|  |
| esiintymä kohteesta | kaupunginmuseo |
|  |
| valtio | Suomi |
|  |
| sijaitsee hallinnollisessa yksikössä | Tampere |
|  |
| sijainti | Hatanpään kartano*lähde?* |
|  |
| koordinaatit | 61°29′00″N 23°45′03″E﻿ / ﻿61.4833°N 23.7508°E﻿ / 61.4833; 23.7508 |
|  |
|  |

 |